section_heading: Životopis
paragraph_text: Rodio se je u Sarajevu u obitelji Hrvata podrijetlom iz Povalja na otoku Braču. U rodnom je gradu završio pučku školu. Još u đačkim danima pisao je pjesme. U Zagrebu je završio gimnaziju i Trgovačku akademiju. Objavio je je pjesme, priče i novele u listovima i časopisima kao što su bili Mladost, Svijet, Omladina, Novo doba, Venac i još ponegdje. U Južnu Afriku je odselio 1934. godine. Do prije drugoga svjetskog rata redovito se javljao javljao u zagrebačkom Svijetu u rubrici naslova Pismo iz Južne Afrike - Priče iz 'zlatnoga' grada sa svojim pripovijestima. Do kraja života je ostao u Južnoj Africi. Oženio se je 1947. Slovenkom Sašom Ražem. Supokretač je dvomjesečnika iz Johannesburga na hrvatskom Malih novina za J. Afriku i Rodeziju 1950. godine. Uređivao je list, a izlazio je dvije godine. Umro je u Johannesburgu 16. srpnja 1989.<ref name="60 hrv. emigrantskih pisaca"/>